|  |  |  |  |  |  |  |
| --- | --- | --- | --- | --- | --- | --- |
| Številka: 511-88/2017 | | | | | | |
| Ljubljana, 6.12. 2017 | | | | | | |
| EVA: | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| **ZADEVA: Izhodišča za udeležbo delegacije Republike Slovenije na Podnebnem vrhu v Parizu (»One Planet Summit«), 12. decembra 2017 – predlog za obravnavo – Novo gradivo št. 1** | | | | | | | | | | | | |
| **1. Predlog sklepov vlade:** | | | | | | | | | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G in [65/14](http://www.uradni-list.si/1/objava.jsp?sop=2014-01-2739))) je Vlada Republike Slovenije na \_\_\_\_\_\_\_seji sprejela naslednji sklep:   1. Vlada Republike Slovenije se je seznanila z Izhodišči za udeležbo delegacije Republike Slovenije na Podnebnem vrhu v Parizu (»One Planet Summit«), 12. decembra 2017. 2. Vlada imenuje delegacijo v naslednji sestavi:  * dr. Miro Cerar, predsednik vlade Republike Slovenije * ga. Irena Majcen, ministrica za okolje in prostor * g. Andrej Slapničar, veleposlanik, Veleposlaništvo Republike Slovenije v Parizu * mag. Tadeja Forštner Perklič, svetovalka predsednika vlade za zunanje zadeve * g. Uroš Vajgl, namestnik generalne direktorice za okolje, Ministrstvo za okolje in prostor * ga. Tanja Poličnik, svetovalka predsednika vlade za odnose z mediji   mag. Lilijana Kozlovič  GENERALNA SEKRETARKA  Sklep prejmejo:   * Ministrstvo za okolje in prostor RS * Ministrstvo za zunanje zadeve RS * Ministrstvo za finance RS * Generalni sekretariat Vlade Republike Slovenije | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | |
| * g. Uroš Vajgl, namestnik generalne direktorice za okolje, Ministrstvo za okolje in prostor * ga. Zorana Komar, vodja oddelka za podnebne spremembe, Ministrstvo za okolje in prostor * mag. Zoran Kus, sekretar, Ministrstvo za okolje in prostor, | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | |
| / | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | |
| * ga. Irena Majcen, ministrica za okolje in prostor * ga. Lidija Stebernak, državna sekretarka, Ministrstvo za okolje in prostor * g. Uroš Vajgl, namestnik generalne direktorice za okolje, Ministrstvo za okolje in prostor * mag. Zoran Kus, sekretar, Ministrstvo za okolje in prostor | | | | | | | | | | | | |
| **5. Kratek povzetek gradiva: /** | | | | | | | | | | | | |
| Na pobudo in povabilo predsednika Republike Francije g. Emmanuela Macrona bo 12. decembra letos v Parizu potekal Podnebni vrh (»One Planet Summit«). Temeljni namen dogodka je obeležiti drugo obletnico sprejetja Pariškega podnebnega sporazuma, ki je bil soglasno sprejet na 21. konferenci pogodbenic okvirne konvencije ZN o podnebnih spremembah (t.i. COP21). Podnebni vrh v Parizu naj bi ponovno poudaril politično zavezo k sprejetim ciljem Pariškega sporazuma na najvišji ravni; spodbudil naj bi k povečanju ambicije dolgoročne svetovne podnebne politike ter mobilizacijo podnebnih financ, predvsem za pomoč državam v razvoju za izvajanje zavez Pariškega sporazuma.  Poudarek predstavitev in razprav na Podnebnem vrhu bodo podnebne finance, predvsem z namenom pospešitve mobilizacije sredstev, ozelenitve javnih in zasebnih podnebnih financ; povečanja učinkovitosti porabe sredstev, boljše koordinacije na tem področju, izmenjave izkušenj in dobrih praks, predstavitve referenčnih projektov, spodbujanja širšega dialoga na tem področju, še posebej glede vključujočega pristopa.  Podnebni vrh Francija soorganizira z ZN ter Svetovno banko in v sodelovanju s številnimi deležniki na področju podnebnih financ. Vabilo so sopodpisali: predsednik R Francije g. Emmanuel Macron; generalni sekretar ZN g. Antonio Guterres; ter predsednik Svetovne banke g. Jim Yong Kim. Organizatorji na Podnebni vrh vabijo okrog 100 držav pogodbenic konvencije na ravni predsednikov vlad ali držav ter drugih predstavnikov.  Pričakovani rezultati Podnebnega vrha so ponovna potrditev politične zaveze ciljem in ambiciji Pariškega sporazuma ter dolgoročni svetovni podnebni politiki in potrditev zaveze za mobilizacijo podnebnih financ; konkretne najave številnih finančnih dejavnosti in projektov, finančnih tokov in konkretne predstavitve dobrih praks na tem področju; vse v kontekstu pospešitve tranzicije k nizko-ogljičnemu in podnebno odpornemu gospodarstvu in družbi na poti v trajnostni razvoj.  Slovenija podpira zaveze Pariškega sporazuma, in sklepe Sveta za okolje z dne 10.10.2017, vključno z zavezo EU in vseh držav članic za skupno, svetovno mobilizacijo podnebnih financ v višini 100 milijard USD letno do leta 2020 s strani razvitih držav. Prav tako podpira Sklepe Sveta za ekonomske in finančne zadeve, z dne 13.10.2017, ki poudarjajo, da bodo te podnebne finance bistveno pripomogle h korenitim spremembam, h katerim nas zavezuje Pariški sporazum. To zavezo so EU in njene države članice ponovno potrdile na podnebni konferenci ZN v Bonnu (t.i. COP23), novembra letos. | | | | | | | | | | | | |
| **6. Presoja posledic za:** | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | NE | | |
| b) | usklajenost slovenskega pravnega reda s pravnim redom Evropske unije | | | | | | | | | NE | | |
| c) | administrativne posledice | | | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | | |
| d) | okolje, vključno s prostorskimi in varstvenimi vidiki | | | | | | | | | NE | | |
| e) | socialno področje | | | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | | |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | | |
|  | | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | |  | |  |  | | | | |  |
| **II. Finančne posledice za državni proračun** | | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | | |  | |  | |  | | | | |  |
|  | | |  | |  | |  | | | | |  |
| **SKUPAJ** | | | | | | |  | | | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | | |  | |  | |  | | | | |  |
|  | | |  | |  | |  | | | | |  |
| **SKUPAJ** | | | | | | |  | | | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | | |
| Novi prihodki | | | | | Znesek za tekoče leto (t) | | | | Znesek za t + 1 | | | |
|  | | | | |  | | | |  | | | |
|  | | | | |  | | | |  | | | |
|  | | | | |  | | | |  | | | |
| **SKUPAJ** | | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | |
| **7.b Predstavitev ocene finančnih posledic pod 40.000 EUR:**  Stroške udeležbe slovenske delegacije na zasedanju komisije pokriva vsak organ za svoj del delegacije. | | | | | | | | | | | | |
| **8. Predstavitev sodelovanja z združenji občin: /** | | | | | | | | | | | | |
| Vsebina predloženega gradiva (predpisa) vpliva na:  – pristojnosti občin,  – delovanje občin, NE  – financiranje občin. | | | | | | | | | | | | |
| **9. Predstavitev sodelovanja javnosti:** | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | NE | | |
| Predlog gradiva ni takšne narave, da bi bila potrebna predhodna objava. | | | | | | | | | | | | |
|  | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | DA | | |
| **11. Gradivo je uvrščeno v delovni program vlade:** | | | | | | | | | | NE | | |
| **Irena MAJCEN**  **Ministrica** | | | | | | | | | | | | |

PRILOGA:

**Izhodišča za udeležbo delegacije Republike Slovenije**

**na Podnebnem vrhu v Parizu (»One Planet Summit«), 12. decembra 2017**

Na pobudo in povabilo predsednika Republike Francije g. Emmanuela Macrona bo 12. decembra letos v Parizu potekal Podnebni vrh (»One Planet Summit«). Temeljni namen dogodka je obeležiti drugo obletnico sprejetja Pariškega podnebnega sporazuma, ki je bil soglasno sprejet na 21. konferenci pogodbenic okvirne konvencije ZN o podnebnih spremembah (t.i. COP21).

Pariški sporazum je po ratifikaciji s strani potrebnega števila držav pogodbenic okvirne konvencije ZN o podnebnih spremembah (t.i. UNFCCC) pričel veljati 4. novembra 2016, izvajati pa se bo pričel januarja 2020. Slovenija je sporazum ratificirala novembra 2016 (Zakon o ratifikaciji Pariškega sporazuma - v imenu Slovenije, Uradni list RS – Mednarodne pogodbe, št. [16/16](http://www.uradni-list.si/1/objava.jsp?sop=2016-02-0063) in [6/17](http://www.uradni-list.si/1/objava.jsp?sop=2017-31-0041)), po predložitvi listine o ratifikaciji generalnemu sekretarju ZN pa je za Slovenijo pričel veljati 15.1.2017. Sporazum je do danes ratificiralo že 170 pogodbenic konvencije od skupno 195 držav podpisnic sporazuma. Predsednik ZDA je 1.6.2017 napovedal, da bodo ZDA umaknile svojo listino o ratifikaciji Pariškega sporazuma, kar je v skladu z določbami možno uradno narediti v 4 letih po ratifikaciji sporazuma s strani pogodbenice (za ZDA torej 4. novembra 2020).

Podnebni vrh v Parizu naj bi ponovno poudaril politično zavezo k sprejetim ciljem Pariškega sporazuma na najvišji ravni; spodbudil k povečanju ambicije dolgoročne svetovne podnebne politike ter k mobilizaciji podnebnih financ, predvsem za pomoč državam v razvoju za izvajanje zavez Pariškega sporazuma.

Poudarek predstavitev in razprav na Podnebnem vrhu bodo podnebne finance, predvsem v smislu pospešitve mobilizacije sredstev, ozelenitve javnih in zasebnih podnebnih financ; povečanja učinkovitosti uporabe sredstev, boljše koordinacije na tem področju, izmenjave izkušenj in dobrih praks, predstavitve preferenčnih projektov, spodbujanja širšega dialoga na tem področju, še posebej glede vključujočega pristopa.

Razvite države sveta so namreč ob sprejetju Pariškega sporazuma v Sklepu 1/CP.21 potrdile sklepe podnebne konference ZN v Kopenhagnu leta 2009, da bodo do leta 2020 mobilizirale vsaj 100 milijard ameriških dolarjev (USD) letno za pomoč državam v razvoju za izvajanje ciljev in določb Pariškega sporazuma in dolgoročne svetovne podnebne politike.

Podnebni vrh Francija soorganizira z ZN ter Svetovno banko, in v sodelovanju s številnimi deležniki na področju podnebnih financ v okviru zavez Pariškega sporazuma. Vabilo so sopodpisali predsednik Francije g. Emmanuel Macron, generalni sekretar OZN g. Antonio Guterres ter predsednik Svetovne banke g. Jim Yong Kim.

Organizatorji na Podnebni vrh vabijo okrog 100 držav pogodbenic konvencije na ravni predsednikov vlad ali držav ter drugih predstavnikov (torej ne vseh pogodbenic konvencije OZN o podnebnih spremembah, ki jih je 197) in sicer na osnovi kriterijev, ki upoštevajo ustrezno geografsko pokritost; vzpostavljene koalicije pogodbenic v okviru Pariškega sporazuma; regionalne skupine konvencije o podnebnih spremembah, in angažiranje pogodbenic glede relevantnih dejavnosti Pariškega sporazuma. Predsednik Macron je javno povedal, da ZDA na ta dogodek ne vabi, in pojasnil, da bodo ZDA na tovrstne dogodke ponovno vabljene, ko bodo uradno umaknile napoved za odhod iz Pariškega sporazuma.

Na Podnebni vrh so povabljeni tudi nevladni akterji in sicer predstavniki okrog 800 relevantnih organizacij in različnih podnebnih mrež kot: javne institucije – razvojne banke, mednarodne finančne institucije; deležniki iz zasebnega sektorja – pro-aktivna podnebna podjetja, skladi, banke, investitorji, itd; civilna družba – NVO, »think tanks«, fundacije, mreže mladih, raziskovalne organizacije, itd.; lokalne vlade – mesta, regije, federalna raven, občinske mreže, itd.

Organizatorji na dogodku (vključno s stranskimi dogodki, ki potekajo med 10. in 13. decembrom) pričakujejo preko 2000 udeležencev. Stranki dogodki bodo posvečeni nekaterim pomembnim podnebnim vsebinam kot: usmerjanje podnebne akcije, podnebni finančni dan, enakost spolov in podnebje, podnebna pravičnost, itd.

Program Podnebnega vrha, 12. decembra vključuje 4 panelne razprave (ob pričakovani prisotnosti relevantnih ministrov iz povabljenih držav), ki potekajo v dopoldanskih urah in sicer (spletna stran <http://www.climatefinanceday.com/one-planet-summit/>):

1. Povečanje podnebnih financ za podnebne aktivnosti – kateri instrumenti naj bi mobilizirali projekte za nizko-ogljičnost in za podnebno adaptacijo;
2. Ozelenitev podnebnih financ za trajnostno podjetništvo – kako naj bi podnebne izzive najbolje razreševal zasebni sektor, finančne institucije in regulatorji z namenom preusmeritve investicij v nizko-ogljično gospodarstvo;
3. Pospešitev podnebnih aktivnosti na lokalni in regionalni ravni – kako naj bi lokalna in regionalna raven izpolnili svoj pošteni delež v okviru zavez Pariškega sporazuma;
4. Krepitev politik za okoljsko in vključujočo tranzicijo – kakšen okvir javnega sektorja naj bi podpiral prehod v nizko-ogljičnost in podnebno vzdržno gospodarstvo.

Podnebni vrh na ravni predsednikov vlad ali držav se bo začel s kosilom (v Elizejski palači) na povabilo predsednika Macrona ter nadaljeval z vsebinskim programom v popoldanskih urah v novi stavbi kulture – Siene Musicale.

V okviru vsebinskega dela vrha bodo najprej podani uvodni nagovori so-predsedujočih organizatorjev Podnebnega vrha in nekaterih drugih povabljenih; da bi nato potekala predstavitev rezultatov 4 navedenih panelov iz dopoldanskega zasedanja; sledila bo kratka razprava ter vprašanja in odgovori; da bi se vrh zaključil s predstavitvijo zaključne izjave so-organizatorjev.

Pričakovani rezultati Podnebnega vrha so: ponovna potrditev politične zaveze ciljem in ambiciji Pariškega sporazuma ter dolgoročni svetovni podnebni politiki in potrditev zaveze za mobilizacijo podnebnih financ; konkretne najave številnih finančnih dejavnosti in projektov, finančnih tokov in konkretne predstavitve dobrih praks na tem področju; vse v kontekstu pospešitve tranzicije k nizko-ogljičnemu in podnebno odpornemu gospodarstvu in družbi na poti v trajnostni razvoj.

**Stališče EU in držav članic glede podnebnih financ v okviru Pariškega sporazuma**

Ministri za okolje in podnebne spremembe držav članic EU so na zasedanju Sveta EU za okolje, 13.10.2017, soglasno sprejeli sklepe za pripravo na 23. konferenco pogodbenic konvencije OZN o podnebnih financah, ki je potekala v Bonnu od 6.-17 novembra 2017 (t.i. COP23). Ti sklepi so predstavljali okvirno stališče EU in držav članic za nastop in pogajanja na podnebni konferenci, hkrati pa tudi stališče glede podnebnih financ v okviru Pariškega sporazuma.

Sklepi so v svoji 15 točki vključujejo tudi odstavek o podnebnih financah, ki je bil povzet iz celovitega, toda ločenega dokumenta Sklepov Sveta za ekonomske in finančne zadeve (ECOFIN), ki so jih obravnavali in sprejeli ministri za finance držav članic EU na svojem zasedanju, 10.10.2017. Sklepi ponovno poudarjajo zavezo EU in držav članic za skupno, svetovno mobilizacijo podnebnih financ v višini 100 milijard USD letno do leta 2020 s strani razvitih držav (ta zaveza je bila sprejeta že na podnebni konferenci OZN v Kopenhagnu leta 2009, t.i. COP15), ki bodo v skladu z določbami Pariškega sporazuma namenjena za pomoč državam v razvoju za zmanjševanje emisij toplogrednih plinov, za prilagajanje na podnebne spremembe, za prenos ustreznih tehnologij iz razvitih v države v razvoju, ter za administrativno pomoč državam v razvoju, tako za pripravo ustreznih dokumentov in zakonodaje, kot za izvajanje ukrepov.

Ministri za finance so na svojem zasedanju Sveta EU za ekonomske in finančne zadeve, 13.10.2017, soglasno sprejeli posebne Sklepe glede podnebnih financ v okviru ciljev in zavez Pariškega sporazuma. V teh Sklepih so ponovno podčrtali stališče in zavezo EU in držav članic glede skupnega cilj vseh razvitih držav sveta za mobilizacijo podnebnih sredstev v višini 100 milijard USD na leto do leta 2020, ki bodo bistveno pripomogla h korenitim spremembam, h katerim nas zavezuje Pariški sporazum. Svet EU je ponovno potrdil, da se EU in njene države članice zavezujejo, da bodo za blaženje podnebnih sprememb in prilagajanje na podnebne spremembe skupaj z ostalimi razvitimi državami tudi v prihodnje povečevale sredstva za mednarodno podnebno financiranje, da bi do leta 2020 iz različnih virov in instrumentov (javnih, zasebnih in inovativnih virov) ter po različnih kanalih skupaj zagotovile 100 milijard USD na leto, in takšno prakso nadaljevale do leta 2025. Svet EU je znova poudaril, da bo imelo javno podnebno financiranje tudi v prihodnje pomembno vlogo. Izpostavil je, da EU in njene države članice prispevajo največji delež za javno podnebno financiranje ter poudaril, da se mora število držav, ki prispevajo ta sredstva, v prihodnje še povečati. Pozval je druge razvite države pogodbenice k izpolnitvi njihovih zavez in pridobivanju sredstev zasebnega sektorja, da bi dosegli ta skupni cilj. Na koncu je opozoril na pomen odvisnosti podnebnega financiranja od doseganja rezultatov, da bi bil učinek zagotovljenih in pridobljenih sredstev čim večji.

**Stališče Slovenije glede podnebnih financ v okviru Pariškega sporazuma**

Slovenija podpira zaveze Pariškega sporazuma, in sklepe Sveta za okolje z dne 10.10.2017, vključno z zavezo EU in vseh držav članic za skupno, svetovno mobilizacijo podnebnih financ v višini 100 milijard USD letno do leta 2020 s strani razvitih držav. Prav tako podpira Sklepe Sveta za ekonomske in finančne zadeve, z dne 13.10.2017, ki poudarjajo, da bodo te podnebne finance bistveno pripomogle h korenitim spremembam, h katerim nas zavezuje Pariški sporazum. Slovenija v celoti deli zavezo EU in držav članic, da bodo zbrana sredstva namenjena za pomoč državam v razvoju, še posebej podnebno najbolj ranljivim in najmanj razvitim, za zmanjševanje emisij toplogrednih plinov, za prilagajanje na podnebne spremembe, za prenos ustreznih tehnologij iz razvitih v države v razvoju; ter za administrativno pomoč državam v razvoju, tako za pripravo ustreznih dokumentov in zakonodaje, kot za izvajanje ukrepov.

**Razprava o podnebnih financah na podnebni konferenci OZN v Bonnu, novembra 2017**

Na podnebni konferenci pogodbenic konvencije OZN o podnebnih spremembah, ki je potekala od 6.-17. novembra 2017 v Bonnu (t.i. COP23) je bil sprejet zaključni dokument (1/CP.23), ki glede podnebnih financ navaja naslednje:

Razvite države sveta, vključno z EU in njenimi državami članicami, so na COP23 potrdile zavezo glede skupne mobilizacije 100 milijard USD letno do leta 2020, kot pomoč državam v razvoju v kontekstu izvajanja zavez Pariškega sporazuma oz. dolgoročne svetovne podnebne politike. Vse pogodbenice so sklenile, da bodo opravile t.i. dveletni pregled realizacije zavez glede podnebnih financ na ministrski ravni, v obliki t.i. ministrskega dialoga na vrhu (high level ministerial dialogue) in sicer v letu 2018 in 2020. Rezultate izvajanja zavez pred letom 2020, vključno s podnebnimi financami pa bodo na dnevnem redu podnebne konference OZN tudi v letu 2019 (t.i. COP25).

V ločenem dokumentu (sklepu) o dolgoročnih podnebnih financah, ki je del zaključnih dokumentov COP23 pa so navedene naslednje ugotovitve:

Dokument navaja kontinuirano prizadevanje razvitih držav za mobilizacijo 100 milijard USD letno do leta 2020, kot pomoč državam v razvoju v kontekstu izvajanja zavez Pariškega sporazuma oz. dolgoročne svetovne podnebne politike. Dokument poziva razvite države sveta, da pospešijo mobilizacijo teh sredstev, da bi cilj uresničile do 2020. Hkrati države v razvoju pozivajo k povečanju deleža teh sredstev za adaptacijo na podnebne spremembe in k večji uravnoteženosti med višino sredstev za blaženje podnebnih sprememb (oz. zmanjšanje emisij toplogrednih plinov) ter za adaptacijo na podnebne spremembe. Dodaja, da bi moralo več sredstev biti na voljo v obliki nepovratnih javnih sredstev, ki so danes v manjšini, v večini pa so za pomoč na voljo krediti. Dokument pozdravlja dveletna poročila s strani razvitih držav o dopolnitvah strategij in pristopov k povečanju podnebnih sredstev od 2016-2020; in hkrati poziva države, ki teh poročil še niso posredovale, da to naredijo čim prej. Dokument poziva, da se naslednji dveletni pregled na tem področju naredi za obdobje 2018-2020, hkrati s časovnim načrtom, ki bo prikazal dejansko mobilizacijo 100 milijard USD letno do leta 2020.

**Sestava delegacije Slovenije:**

* dr. Miro Cerar, predsednik vlade Republike Slovenije
* ga. Irena Majcen, ministrica za okolje in prostor
* g. Andrej Slapničar, veleposlanik, Veleposlaništvo Republike Slovenije v Parizu
* mag. Tadeja Forštner Perklič, svetovalka predsednika vlade za zunanje zadeve
* g. Uroš Vajgl, namestnik generalne direktorice za okolje, Ministrstvo za okolje in prostor
* ga. Tanja Poličnik, svetovalka predsednika vlade za odnose z mediji